open-index/open-wikipedia-markdown huggingface dataset:
Σουσάνα Τσάβες

Η **Σουσάνα Τσάβες Καστίγιο** (ισπανικά: *Susana Chávez Castillo*, 5 Νοεμβρίου 1974 - 6 Ιανουαρίου 2011) ήταν Μεξικανίδα ποιήτρια και ακτιβίστρια ανθρώπινων δικαιωμάτων, η οποία γεννήθηκε, μεγάλωσε και πέθανε στην πόλη Σιουδάδ Χουάρες.

Είναι περισσότερο γνωστή, για τη φράση της, κατά τη διάρκεια των διαδηλώσεων για τις δολοφονίες γυναικών της γενέτειρά της: *Ni una muerta más* (*Καμία άλλη νεκρή*).

## Ζωή και επάγγελμα
Η Τσάβες ξεκίνησε να ασχολείται με την ποίηση σε ηλικία έντεκα ετών. Συνεχώς έπαιρνε μέρος σε λογοτεχνικούς διαγωνισμούς τόσο στην πόλη της όσο και σε άλλες του Μεξικό. Σύμφωνα με το blog της, η Τσάβες κατείχε πτυχίο στην ψυχολογία και δούλευε επάνω στις ποιητικές της συλλογές.

## Θάνατος
Η Τσάβες βρέθηκε στραγγαλισμένη τον Ιανουάριο του 2011 στη γενέτειρά της, με πιθανότερη ημερομηνία θανάτου να είναι στις 6 του μήνα. Εκείνη τη μέρα το πρωί βρέθηκε το σώμα της, με το κεφάλι της καλυμμένο με μία μαύρη σακούλα. Στις 10 Ιανουαρίου η οικογένειά την αναγνώρισε και μία μέρα αργότερα - όχι πριν οι αρχές εντοπίσουν τρεις ανήλικους υπόπτους - δημοσιεύθηκε και στα Μέσα. 

Ο κρατικός δικηγόρος Κάρλος Μάνουελ Σάλα είπε ότι η δολοφονία είναι άσχετη με την ακτιβιστική δράση της Τσάβες και ότι βρέθηκε στο λάθος μέρος τη λάθος στιγμή πέφτοντας επάνω σε νεαρούς, οι οποίοι ήθελαν να «περάσουν καλά» με ναρκωτικά και αλκοόλ. Αυτή η δήλωση θορύβησε διάφορες ακτιβιστικές οργανώσεις ανθρωπίνων δικαιωμάτων, λέγοντας ότι ο Σάλα, προσπαθεί να ρίξει το φταίξιμο στο θύμα. Το φταίξιμο από τις οργανώσεις ρίχτηκε στην αυξημένη εγκληματικότητα της πόλης. 

Μετά τη σύλληψη των νεαρών, αποδείχτηκε ότι είναι μέλη της βίαιης κι επικίνδυνης οργάνωσης Los Aztecas και ότι το έγκλημα έγινε υπό την επήρεια αλκοόλ και ναρκωτικών. Οι ίδιοι αποκάλυψαν ότι η Τσάβες είχε ξεκινήσει αντιπαράθεση με την οργάνωση και τη σκότωσαν για να μην του καταδόσει στην αστυνομία. Οι τρεις ανήλικοι έλαβαν το μέγιστο της ποινής και φυλακίστηκαν για 15 χρόνια, καταδικαζόμενοι σε δικαστήριο ανηλίκων. 

## Κληρονομιά
Η φράση της *Ni una muerta más* έχει γίνει σύμβολο κατά της βίας των γυναικών και μάλιστα φεμινιστική οργάνωση της Αργεντινής έχει αυτό ως όνομα. Και σε πολλές πορείες και διαδηλώσεις χρησιμοποιήθηκε αυτό για σλόγκαν.

## Παραπομπές


## Εξωτερικοί σύνδεσμοι
* 
* Susana Chávez profile

Κατηγορία:Μεξικανοί ακτιβιστές
Κατηγορία:Περιστατικά βίας εις βάρος γυναικών
Κατηγορία:Μεξικανοί ποιητές
Γεύμα στην κορυφή ενός ουρανοξύστη (φωτογραφία)

**Γεύμα στην κορυφή ενός ουρανοξύστη** είναι ο τίτλος φωτογραφίας, που τραβήχτηκε το 1932, κατά την κατασκευή του ουρανοξύστη 30 Rockefeller Plaza, στο κεντρικό σημείο του Κέντρου Ροκφέλερ, στο Μανχάταν, στη Νέα Υόρκη. 

Στην εν λόγω φωτογραφία απεικονίζονται 11 εργάτες, που συμμετείχαν στην κατασκευή του 30 Rockefeller Plaza, να τρώνε το μεσημεριανό τους, καθισμένοι σε σιδερένιο δοκό, σε ύψος 260 μ., στο 69ο όροφο του κτιρίου, τους τελευταίους μήνες της κατασκευής του. Μολονότι πρόκειται για αληθινούς εργάτες η φωτογράφιση ήταν οργανωμένη και η φωτογραφία χρησιμοποιήθηκε από το Κέντρο Ροκφέλερ για τη διαφήμιση του νέου ουρανοξύστη. 

Σύμφωνα με το ιρλανδικό ντοκιμαντέρ *Lón sa Spéir* (*Γεύμα στον Ουρανό*), που είχε ως αντικείμενο την ιστορία πίσω από τη συγκεκριμένη φωτογραφία και τη μετανάστευση στη Νέα Υόρκη δύο από τους εργάτες ήταν Ιρλανδοί: ο Joseph Eckner, τρίτος από αριστερά και ο Joe Curtis, τρίτος από δεξιά. 
Επίσης αναγνωρίστηκε ο πρώτος άνδρας από δεξιά ως ο Σλοβάκος εργάτης Gustáv (Gusti) Popovič. Ο Πόποβιτς, το 1932, είχε στείλει στη γυναίκα του Μαρίσκα, τη συγκεκριμένη φωτογραφία σε καρτ ποστάλ και της έγγραφε: «Μην ανησυχείς, αγαπητή μου Μαρίσκα, καθώς βλέπεις είμαι ακόμα με το μπουκάλι. Ο Γκούστι σου».
Το National Museum of the American Indian υποστήριξε ότι έχει αναγνωρίσει τρεις ιθαγενείς Ινδιάνους ανάμεσα στους έντεκα εργάτες. 

## Παραπομπές


Κατηγορία:Φωτογραφία
Κατηγορία:Νέα Υόρκη
Στοίχημα

Ο όρος **στοίχημα** αναφέρεται σε είδος τυχερού παιχνιδιού όπου ένας παίκτης προβλέπει κάτι για ένα αντικείμενο ή χρηματικό ποσό. Επίσης μπορεί να αναφέρεται σε:

* Αθλητικό στοίχημα
* Στοίχημα του άθεου
* Στοίχημα του Πασκάλ
Μπιλ Χομπς

Ο **Μπιλ Χομπς** (William Barton Rogers Hobbs, 30 Ιουλίου 1949 - 4 Ιανουαρίου 2020) ήταν αθλητής της κωπηλασίας και Ολυμπιονίκης. Γεννήθηκε στο Πόνσε του Πουέρτο Ρίκο και  αποφοίτησε από το Κολέγιο Χάρβαρντ και την Οικονομική Σχολή του Χάρβαρντ. Έλαβε μέρος στους Ολυμπιακούς Αγώνες του 1968 και του 1972 κερδίζοντας το ασημένιο μετάλλιο στην οκτάκωπο στους αγώνες του Μονάχου. Στους αγώνες του 1968 ήταν μέλος του αμερικανικού πληρώματος της κωπηλασίας, το οποίο τερμάτισε στην 5η θέση στη δίκωπο με πηδαλιούχο.

## Παραπομπές


## Εξωτερικοί σύνδεσμοι
*Σελίδα με βιογραφικά στοιχεία του αθλητή στο Sport Reference
*Νεκρολογία του Χομπς

Κατηγορία:Αμερικανοί αθλητές
Κατηγορία:Αμερικανοί Ολυμπιονίκες
Αινύρων Χώρος

Ο **Αινύρων Χώρος** ήταν αρχαία τοποθεσία στη νήσο Θάσο, που βρισκόταν στην ανατολική ακτή της, απέναντι από τη νήσο Σαμοθράκη. Κοντά σε αυτή την τοποθεσία λειτουργούσαν κατά την αρχαιότητα περίφημα μεταλλεία χρυσού (χρυσωρυχεία), που αναφέρονται από τον Ηρόδοτο, ο οποίος τα είχε επισκεφθεί προσωπικά. Σύμφωνα με την παράδοση που παραθέτει ο Ηρόδοτος, η αρχική ανακάλυψη του χρυσού στην περιοχή έγινε από τους Φοίνικες:

«τὰ δὲ μέταλλα τὰ Φοινικικὰ ταῦτα ἐστὶ τῆς Θάσου μεταξὺ **Αἰνύρων τε χώρου** καλεομένου καὶ Κοινύρων, ἀντίον δὲ Σαμοθρηίκης, ὄρος μέγα ἀνεστραμμένον ἐν τῇ ζητήσι.»

Ο Ησύχιος ονομάζει αυτή την τοποθεσία απλώς **Αίνυρα**.
## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 20

Αινυρων
Αιξώνεια

Η **Αιξώνεια** ήταν μικρή πόλη (*πόλισμα*) της αρχαίας Θεσσαλίας. Η ακριβής τοποθεσία της είναι άγνωστη, αλλά σύμφωνα με τον Στέφανο τον Βυζάντιο βρισκόταν στη Μαγνησία.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 25

Κατηγορία:Πόλεις της αρχαίας Θεσσαλίας
Κατηγορία:Αρχαία Μαγνησία
Κατηγορία:Χαμένες αρχαίες πόλεις
Ποταμός Άιοβα

Ο **Ποταμός Άιοβα** (αγγλ. *Iowa River*) είναι ποταμός των ΗΠΑ στην ομώνυμη πολιτεία, δεξιός παραπόταμος του Μισσισσιππή. Το μήκος του, αναλόγως της εκλογής της βασικής πηγής, ανέρχεται σε 520 ή 482 χιλιόμετρα. Ο ποταμός είναι πλωτός από μικρά σκάφη μέχρι την Άιοβα Σίτι, περίπου 105 χιλιόμετρα από το στόμιό του. Ο μακράν μεγαλύτερος παραπόταμος του Άιοβα είναι ο Σίνταρ Ρίβερ (αριστερός), ενώ αξοσημείωτος δεξιός παραπόταμος είναι ο Ίνγκλις (English River).

## Ρους
Ο Ποταμός Άιοβα πηγάζει από δύο κλάδους, τον Δυτικό και τον Ανατολικό. Αμφότεροι έχουν τις πηγές τους στην Κομητεία Χάνκοκ της Αϊόβα και συμβάλλουν μεταξύ τους στο Μπελμόντ της κομητείας Ράιτ. Συνολικά ο ποταμός διέρχεται από 10 κομητείες της Άιοβα.

Σε ολόκληρο τον ρου του ο Άιοβα ρέει γενικώς προς τα νοτιοανατολικά. Διέρχεται από την πόλη Άιοβα Φωλς και αμέσως μετά μέσα από μία κοιλάδα ιδιαίτερης φυσικής ομορφιάς μέχρι τον οικισμό Στήμμποουτ Ροκ. Στη συνέχεια διαρρέει τις κωμοπόλεις Ελντόρα, Τάμα και Μαρένγκο, καθώς και την πόλη Μάρσαλταουν, και κατόπιν από την περιοχή των χωριών Αμάνα στην Κομητεία Άιοβα. Παρακάτω, στην Κομητεία Τζόνσον, φράσσεται από το Φράγμα της Κοράλβιλ και σχηματίζει έτσι την τεχνητή λίμνη  Κοράλβιλ, η οποία έχει μέγιστο όγκο 569 εκατομμύρια κυβικά μέτρα, κανονικό μήκος 37 χιλιόμετρα και μέγιστο μήκος 67. Μετά ο ποταμός στρέφεται προς τα νότια, διαρρέει την Άιοβα Σίτι και την πανεπιστημιόπολη του Πανεπιστημίου της Άιοβα. Νοτίως της Άιοβα Σίτι δέχεται τα νερά του ποταμού Ίνγκλις και μετά του Σίνταρ, λίγο προτού εκβάλει στον Μισσισσιππή.

## Χρησιμότητα και πλημμύρες
Ο Ποταμός Άιοβα είναι αξιοσημείωτος για το ερασιτεχνικό και επαγγελματικό (εμπορικό) ψάρεμα. Τα ερασιτεχνικά αλιεύματα περιλαμβάνουν τα είδη ψαριών *[[Micropterus salmoides]], [[Micropterus dolomieu]], [[Sander vitreus]]*, λούτσος των ποταμών, το γένος *[[Pomoxis]]*, γατόψαρα και άλλα ψάρια. Στην τεχνητή λίμνη Κοράλβιλ διεξάγεται επαγγελματική αλιεία κυπρίνου και του γένους *[[Ictiobus]]*.

Πρόσφατες αξιοσημείωτες πλημμύρες του ποταμού έλαβαν χώρα τον Ιούνιο του 2008 και ιδίως στη Μεγάλη Πλημμύρα του 1993.

## Παραπομπές


## Εξωτερικοί σύνδεσμοι

* Ο ποταμός στη Γεωλογική Υπηρεσία των ΗΠΑ

Αιοβα
Κανίς

μικρογραφία|Κανίς
Τα **κανίς** είναι μια ομάδα φυλών σκύλου. Η προέλευση της φυλής εξακολουθεί να συζητείται. Συγκεκριμένα συζητάται αν η φυλή κατάγεται από τη Γερμανία ως τύπος του σκύλου του νερού, ή από τον γαλλικό σκύλο Μπαρμπέ.

Είναι η δεύτερη εξυπνότερη φυλή σκύλου μετά το Μπόρντερ κόλεϊ. Συμμετέχει σε πολλά αθλήματα για σκύλους και δραστηριότητες. Είναι ευκίνητο, υπάκουο, ικανό να εποπτεύσει κτηνοτροφικά ζώα κατά τη βοσκή. Συμμετέχει σε τσίρκα ενώ χρησιμεύει και ως σκύλος βοηθείας. Τα κανίς έχουν λάβει κορυφαίες διακρίσεις σε πολλά πρωταθλήματα για σκύλους, όπως για παράδειγμα στο Ουεστμίνστερ το 1991 και το 2002, καθώς και στην Παγκόσμια Επίδειξη Σκύλων 2007 και 2010.

Διάφορες φυλές του κανίς έχουν κερδίσει διάφορες πολλές φορές το βραβείο καλύτερου σκύλου στο Κραφτς (1955, 1966, 1982, 1985, 2002 και 2014).

## Ιστορία
δεξιά|μικρογραφία|Πίνακας του 17ου αιώνα, ο οποίος απεικονίζει ένα κανίς
μικρογραφία|Πίνακας του 18ου αιώνα, ο οποίος απεικονίζει ένα κανίς.
Το κανίς εισήχθη στην Αγγλία αρκετά μετά από την ηπειρωτική Ευρώπη. Ζωγραφιές του γερμανού καλλιτέχνη Άλμπρεχτ Ντύρερ καθιέρωσαν τη λαϊκή εικόνα για τη φυλή στον 15ο και 16ο αιώνα. Ήταν η δημοφιλέστερη φυλή σκύλου στα τέλη του 18ου αιώνα στην Ισπανία, όπως φαίνεται από τα έργα ζωγραφικής του ισπανού καλλιτέχνη Φρανθίσκο Γκόγια. Στην εποχή του Λουδοβίκου ΙΣΤ΄ στη Γαλλία τα κανίς ήταν δημοφιλή ράτσα σκύλου.

Η Διεθνής Κυνολογική Ομοσπονδία, το διεθνές σώμα όπου οι κύριοι γαλλικοί και γερμανικοί σύλλογοι σκύλων είναι μεταξύ των μελών της, υποστηρίζει ότι η φυλή κατάγεται από το γαλικό μπαρμπέ. Όταν η φυλή αναγνωρίστηκε επίσημα από τη Διεθνή Κυνολογική Ομοσπονδία, προκειμένου να αποφευχθεί οποιαδήποτε πιθανή διαφορά μεταξύ δύο ιδρυτικών μελών, η Γερμανία αναγνώρισε τη γαλλική προέλευση του κανίς. Ο πρόγονος της φυλής μπορεί να έχει διασταυρωθεί με το ουγγρικό πούλι. Η γαλλική ονομασία κανίς προέρχεται από τη λέξη καν (cane, αναφερόμενη στη θηλυκή πάπια), δεδομένου ότι αυτό το είδος της φυλής χρησιμοποιούταν ως ανακτητής νερού σε κυνήγια παπιών, λόγω των ικανοτήτων στο κολύμπι.

Ο βρετανικός σύλλογος σκύλων υποστηρίζει ότι η ράτσα κατάγεται από τη Γερμανία. Την ίδια θεωρία υποστηρίζει ο Καναδικός και ο Αμερικανικός. Η γερμανική προέλευση του σκύλου τεκμηριώνεται από την παρακάτω θεωρία: "Παρά τη σύνδεση του κανίς με τη Γαλλία, η φυλή προήλθε ως κυνηγός πάπιας στη Γερμανία..." Σε πολλές χώρες η φυλή είναι γνωστή με τη λέξη πούντελ ή παράγωγα του.

Το κανίς έχει συμβάλει στη διαμόρφωση και άλλων μορφών σκυλιών, όπως το Μικροσκοπικό Σνάουτσερ, το Πρότυπο Σνάουτσερ, και τα σκυλιά του τύπου Μπισόν. Αυτό έχει γίνει για να αποτραπεί ο αφανισμός των παραπάνω φυλών, να μειωθεί το μέγεθος τους ή για καλλωπιστικούς λόγους.

## Παραπομπές

Κατηγορία:Φυλές σκύλων
Γεωλογική περίοδος

Η **γεωλογική περίοδος** είναι μία από τις πολλές υποδιαιρέσεις του γεωλογικού χρόνου. Αυτό επιτρέπει την διασταύρωση των πετρωμάτων και γεωλογικών γεγονότων από τόπο σε τόπο.

Αυτές οι περίοδοι σχηματίζουν τα στοιχεία της ιεραρχίας των διαιρέσεων στις οποίες οι γεωλόγοι έχουν χωρίσει την ιστορία της Γης.

Οι μεγααιώνες και αιώνες είναι οι μεγαλύτερες υποδιαιρέσεις των γεωλογικών περιόδων.

Τα πετρώματα που σχηματίστηκαν κατά τη διάρκεια μιας περιόδου ανήκουν σε μια στρωματογραφική μονάδα που ονομάζεται σύστημα.

## Δομή
Οι δώδεκα, προς το παρόν, αναγνωρισμένες περίοδοι του τρέχοντος γεωλογικού μεγααιώνος – του Φανεροζωικού – ορίζονται από τη Διεθνή Επιτροπή Στρωματογραφίας.

Το 2004 το τελευταίο μέρος της προκάμβριας περιόδου αποσπάστηκε από την Προκάμβρια και δημιουργήθηκε η εδιακρανική περίοδος. Ήταν η πρώτη νέα γεωλογική περίοδος στα τελευταία 130 χρόνια.

Κατηγορία:Γεωλογική χρονολογική κλίμακα
Κατηγορία:Γεωχρονολόγηση
Κατηγορία:Γεωλογικές περίοδοι
Κατηγορία:Γεωλογία
Κατηγορία:Σελίδες με μη επιθεωρημένες μεταφράσεις
Χένρι βαν Ντάικ (λογοτέχνης)

Ο **Χένρι βαν Ντάικ** (*Henry L. Van Dyke, Jr.* ; 1928 – 22 Δεκεμβρίου 2011) ήταν Αμερικανός μυθιστοριογράφος, εκδότης, καθηγητής και μουσικός.

## Βιογραφία
Γεννήθηκε στο Άλεγκαν του Μίσιγκαν, από οικογένεια ακαδημαϊκών. Πέρασε την παιδική ηλικία του στο Μοντγκόμερι της Αλαμπάμα όπου ο πατέρας του δίδασκε στο Alabama State Teachers College.

Επέστρεψε στο Μίσιγκαν για την δευτεροβάθμια εκπαίδευση και τα αρχικά όνειρά του ήταν να γίνει πιανίστας. Εκείνη την εποχή, επρόκειτο για μια αρκετά δύσκολη δουλειά για να την πραγματοποιήσει ένας αφρο-αμερικανός, συνεπώς σπούδασε δημοσιογραφία στο University of Michigan-Ann Arbor. Ωστόσο, δεν εγκατέλειψε ποτέ το πιάνο και το εξασκούσε για την υπόλοιπη ζωή του, αριστεύοντας την ήδη εξαιρετική τεχνική του.

## Προσωπική ζωή

Ο βαν Ντάικ είχε αποκτήσει αρκετές φιλίες που ανήκαν σε όλες τις φυλετικές και κοινωνικές τάξεις, συμπεριλαμβανομένων του Carl Van Vechten, ο οποίος τον φωτογράφιζε, την συγγραφέα Iris Murdoch, την οποία επισκέφτηκε στην βόρεια Γαλλία, την Patricia Neal, την οποία πήγε στο Carlyle για να ακούσει τον Bobby Short, τον Gore Vidal και τον βασιλιά Edward Montagu. Στον βαν Ντάικ άρεσε επίσης να περιγράφει την σχέση του με τις τραγουδίστριες της όπερας Jessye Norman και Leontyne Price.

Πέρα από την όπερα, τα μουσικά ενδιαφέροντά του ήταν ευρεία και ποίκιλαν από τον Brahms μέχρι τον Scriabin της τζαζ μουσικής.

## Βραβεία
Ο βαν Ντάικ κέρδισε μια υποτροφία Guggenheim το 1971 και το 1974, ένα βραβείο Richard Rodgers από την Αμερικανική Εταιρεία Τεχνών και Γραμμάτων.

## Θάνατος
Πέθανε από ανακοπή καρδιάς στις 22 Δεκεμβρίου 2011, στο νοσοκομείο Mary Manning Walsh Nursing Home.

## Εργογραφία

### Φαντασία
**Ladies of the Rachmaninoff Eyes* (Farrar, Straus and Giroux, 1965)
**Blood of Strawberries* (Farrar, Straus and Giroux, 1969)
**The Dead Piano* (Farrar, Straus and Giroux,1971, reprinted by W. W. Norton, 1997)
**Lunacy and Caprice* (W.W. Norton and Company 1987, Ballantine Books, 1987)

## Παραπομπές


## Πηγές
* Granville Hicks, "Literary Horizons", *Saturday Review*, January 4, 1969, p.&nbsp;93.
* Edward G. McGhee, "Henry Van Dyke", in *DLB*, vol. 33, Afro-American 
* Thadious M. Davis and Trudier Harris (eds), *Fiction Writers after 1955*, 1984, pp.&nbsp;250–255
* William L. Andrews, Frances Smith Foster and Trudier Harris (eds), *The Concise Oxford Companion to African American Literature*, Oxford University Press (2001)  
* Robert Fleming, *The African American Writer's Handbook: How to Get in Print and Stay in Print* (African-American author profiles, p.&nbsp;242)

## Εξωτερικοί σύνδεσμοι
* 

Κατηγορία:Αμερικανοί συγγραφείς
Sugar Baby Love

Το "**Sugar Baby Love**", είναι τραγούδι το οποίο ηχογραφήθηκε το 1973 και κυκλοφόρησε τον Ιανουάριο του 1974. Ανήκει στο είδος μπάμπλγκαμ ποπ και είναι το πρώτο σινγκλ του συγκροτήματος The Rubettes. Γράφτηκε από τους Γουέιν Μπίκερτον και Τόνι Ουώντινγκτον σε παραγωγή Μπίκερτον σε συνεργασία με τον Τζον Μάκσουιθ στο στούντιο ηχογράφησης του Λάντσνταουν. Τα φωνητικά ήταν του Πωλ Ντα Βίντσι. Το τραγούδι έφτασε το νούμερο 1 στα τσαρτ των σινγκλ του Ηνωμένου Βασιλείου και παρέμεινε στην πρώτη θέση για τέσσερις εβδομάδες τον Μάιο του 1974. Είναι το μόνο τραγούδι του συγκροτήματος που έφτασε στη 1η θέση των τσαρτ.

Έχει διασκευαστεί σε διάφορες γλώσσες. Επίσης είναι η μουσική έναρξης της σατιρικής εκπομπής Ράδιο Αρβύλα από το 2008.

## Παραπομπές

Κατηγορία:Τραγούδια του 1974
Άγιος Δημήτριος Κοζάνης

Ο **Άγιος Δημήτριος** είναι ορεινό χωριό στην Περιφερειακή Ενότητα Κοζάνης σε υψόμετρο 780 μέτρα.
*Η τοπική κοινότητα Αγίου Δημητρίου είναι χαρακτηρισμένη ως αγροτικός ορεινός οικισμός, με έκταση 37,330 χμ² (2011). Περιλαμβάνει και τον οικισμό Άγιο Πνεύμα.

## Γεωγραφία - Αξιοθέατα
Ο Άγιος Δημήτριος βρίσκεται προς τα ανατολικά όρια με την Περιφερειακή Ενότητα Ημαθίας και είναι κτισμένος στους νοτιοδυτικούς πρόποδες του Βερμίου. Απέχει 22 χλμ. ΒΑ. της Κοζάνης. Νότια του χωριού βρίσκεται ο ομώνυμος ΑΗΣ της ΔΕΗ, στον οποίο απασχολείται μεγάλο μέρος των κατοίκων του. Ασχολούνται επίσης με την καλλιέργεια δημητριακών, ζαχαρότευτλων, πατάτας, καλαμποκιού καθώς και με την κτηνοτροφία. Στην περιοχή έχουν εντοπιστεί οι προϊστορικοί συνοικισμοί της "Μεγάλης και της Μικράς Τούμπας" που έχουν κηρυχθεί από το 1961 ως ιστορικά διατηρητέα μνημεία και αρχαιολογικοί χώροι. Στο εξωκλήσι του Αγίου Παντελεήμονος και σε απόσταση περίπου 150 μέτρα από την Ι. Μ. Αγίου Ιωάννου Βαζελώνος υπάρχει πάρκο ελαφιών και ζαρκαδιών. Στα τέλη Δεκεμβρίου και τις ημέρες των Χριστουγέννων αναβιώνεται στο χωριό το ποντιακό έθιμο των Μωμόγερων ή Κοτσαμάνια που από το 2015 συμπεριλαμβάνεται στον αντιπροσωπευτικό κατάλογο Άυλης Πολιτιστικής Κληρονομιάς της Ανθρωπότητας της UNESCO.

## Ιστορία
Το χωριό, από την περίοδο της τουρκοκρατίας, ονομάζονταν *Τοπτσιλάρ,* (τουρκ.: χώρος πυροβολητών) και έτσι αναφέρεται επίσημα, μετά την απελευθέρωση, το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας. Μετονομάστηκε σε Άγιο Δημήτριο το 1927 με το ΦΕΚ 18Α - 01/02/1927. Με την ανταλλαγή των πληθυσμών εγκαταστάθηκαν διαδοχικά πρόσφυγες από το Πάνιδο της Ανατολικής Θράκης, Τραπεζούντα και την Αργυρούπολη του Πόντου. Σύμφωνα με την απογραφή 2011 μαζί με το Άγιο Πνεύμα αποτελούν τη τοπική κοινότητα Αγίου Δημητρίου που ανήκει στη δημοτική ενότητα Ελλησπόντου του δήμου Κοζάνης και ο  πληθυσμός του είναι 830 κάτοικοι .
## Πληθυσμός

(σε παρένθεση ο πληθυσμός της τοπικής κοινότητας)
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Η ιστοσελίδα του Αγίου Δημητρίου
* Καταφύγιο ελαφιών στον Άγιο Δημήτριο Κοζάνης  από το webTV της ΕΡΤ 
* Τα χωριά της Κοζάνης ζουν στους ρυθμούς των Μωμόγερων  από τον ιστότοπο http://www.pontos-news.gr/ 

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Συμμετοχή του Μπαρμπάντος στους Θερινούς Ολυμπιακούς Αγώνες 2020

Το **[[Μπαρμπάντος]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η δέκατη τρίτη εμφάνιση της χώρας στους αγώνες.

## Συμμετοχές

### Στίβος

; Δρόμοι

## Παραπομπές

Μπαρμπάντος
Θερινοί Ολυμπιακοί Αγώνες 2020
Ο Πιο Αδύναμος Κρίκος

**Ο Πιο Αδύναμος Κρίκος** είναι ένα ελληνικό τηλεπαιχνίδι γνώσεων που αρχικά προβαλλόταν από τον τηλεοπτικό σταθμό Mega από το 2001 έως το 2003 και επανήλθε ξανά την τηλεοπτική σεζόν 2019-2020 από τον τηλεοπτικό σταθμό ΣΚΑΪ.Την σεζόν 2022-2023 προβλήθηκε απο την ΕΡΤ1. Από τον Μάρτιο του 2026 ξεκινησε να προβάλλεται από τον τηλεοπτικό σταθμό OPEN.Είναι η ελληνική εκδοχή του τηλεπαιχνιδιού "The Weakest Link". Παρουσιάστρια της πρώτης και της δεύτερης σεζόν ήταν η Έλενα Ακρίτα,   την τρίτη και την τέταρτη σεζόν τη θέση του παρουσιαστή ανέλαβε ο Τάσος Τρύφωνος ενώ παρουσιάστρια της πέμπτης σεζόν ανέλαβε η Μαρία Μπακοδήμου.

## Τρόπος παιχνιδιού

Στο πλατό βρίσκονται οκτώ παίκτες (στους 2 πρώτους κύκλους εννέα), οι οποίοι βρίσκονται γύρω από τον παρουσιαστή. Σε κάθε γύρο ο παρουσιαστής κάνει ερωτήσεις στους παίκτες, οι οποίοι προσπαθούν να κερδίσουν όσα περισσότερα χρήματα μπορούν. Για κάθε σωστή απάντηση μαζεύονται χρήματα σε μία αλυσίδα και για να αποθηκευτούν στην "τράπεζα", πρέπει ο επόμενος παίκτης να πει "bank". Αν ο παίκτης δεν ξέρει την ερώτηση, έχει το δικαίωμα να πει "πάσο". Αν ο παίκτης δώσει λάθος απάντηση ή πει "πάσο", τότε τα χρήματα που έχουν μαζευτεί στην αλυσίδα, χάνονται και πρέπει να δημιουργήσουν ξανά από την αρχή μία άλλη αλυσίδα. Στο τέλος του γύρου οι παίκτες ψηφίζουν τον "πιο αδύναμο κρίκο", δηλαδή τον παίκτη που θεωρούν ότι ήταν ο χειρότερος του γύρου, συνήθως με βάση τις λάθος απαντήσεις που έδωσαν και τα πάσο που είπαν. Αυτό επαναλαμβάνεται σε κάθε γύρο. Στον τελευταίο γύρο, πρίν τον τελικό του επεισοδίου, έχουν παραμείνει δύο παίκτες, οι οποίοι παίζουν για να συγκεντρώσουν ένα μεγαλύτερο ποσό. Αμέσως μετά έρχεται ο τελικός του επεισοδίου, στον οποίο οι δύο παίκτες παίζουν ξανά, αυτή τη φορά για να αναδειχθεί ένας από αυτούς ο "πιο δυνατός κρίκος" και να κερδίσει το ποσό που έχει συγκεντρωθεί σε όλο το επεισόδιο. Στον τελικό δεν υπάρχει χρονικός περιορισμός, όμως οι ερωτήσεις είναι πιο δύσκολες από τους προηγούμενους γύρους.

## Επισκόπηση εκπομπής

Τις χρονιές 2020 και το 2021, κατά την διάρκεια του καλοκαιριού προβάλλονταν από τον ΣΚΑΪ καθημερινά σε επανάληψη τα επεισόδια της περασμένης σεζόν, πριν από το κεντρικό δελτίο ειδήσεων.

Κατηγορία:Ελληνικές τηλεοπτικές εκπομπές
Κατηγορία:Κυπριακές τηλεοπτικές σειρές
Σεντ (νόμισμα)

Σε πολλά εθνικά νομίσματα, το **σεντ**, είναι νομισματική μονάδα που ισοδυναμεί με ένα  της βασικής νομισματικής μονάδας. Ετυμολογικά, η λέξη σεντ προέρχεται από τη λατινική λέξη *centum* που σημαίνει 100.

Η λέξη *σεντ* επίσης αναφέρεται στο κέρμα που έχει αξία 1 σεντ.

## Παραπομπές

Κατηγορία:Σύμβολα νομισμάτων
Θεσμικά όργανα της Ευρωπαϊκής Ένωσης

Τα **Θεσμικά όργανα της Ευρωπαϊκής Ένωσης** είναι τα επτά κύρια όργανα λήψης αποφάσεων της Ευρωπαϊκή Ένωση (ΕΕ). Όπως αναφέρονται στο άρθρο 13 της Συνθήκης της Ευρωπαϊκής Ένωσης είναι:
* το Ευρωπαϊκό Κοινοβούλιο, 
* το Ευρωπαϊκό Συμβούλιο (των αρχηγών των κυβερνήσεων), 
* το Συμβούλιο της Ευρωπαϊκής Ένωσης (των εθνικών υπουργών, ένα συμβούλιο για κάθε τομέα ευθύνης), 
* την Ευρωπαϊκή Επιτροπή, 
* το Δικαστήριο της Ευρωπαϊκής Ένωσης, 
* την Ευρωπαϊκή Κεντρική Τράπεζα
* το Ευρωπαϊκό Ελεγκτικό Συνέδριο.

Τα θεσμικά όργανα διακρίνονται από τα συμβουλευτικά όργανα της Ευρωπαϊκής Ένωσης και τους οργανισμούς της Ευρωπαϊκής Ένωσης.

## Δείτε ακόμη
* Ευρωπαϊκή Τράπεζα Επενδύσεων

## Παραπομπές

## Εξωτερικοί σύνδεσμοι

* EU institutions and other bodies, Europa (web portal)
* Official archives of the Institutions of the European Union 


Κατηγορία:Πολιτική της Ευρωπαϊκής Ένωσης
Διεθνής κατάσταση και χρήση του ευρώ

Η **Διεθνής κατάσταση και χρήση του ευρώ** έχει αυξηθεί από την έναρξή του το 1999. Όταν το ευρώ αντικατέστησε επισήμως 12 νομίσματα την 1η Ιανουαρίου 2002, κληρονόμησε τη χρήση τους σε εδάφη όπως το Μαυροβούνιο και αντικατέστησε μικρά νομίσματα συνδεδεμένα με τα νομίσματα προ της ευρωζώνης, όπως στο Μονακό. Τέσσερα μικρά κράτη έλαβαν επίσημο δικαίωμα να χρησιμοποιούν το ευρώ και να κόβουν τα δικά τους νομίσματα, αλλά όλες οι άλλες χρήσεις ήταν ανεπίσημες εκτός ευρωζώνης (τα κράτη της ΕΕ που έχουν υιοθετήσει το ευρώ). Με ή χωρίς συμφωνία αυτές οι χώρες, σε αντίθεση με αυτές της ευρωζώνης, δεν συμμετέχουν στην Ευρωπαϊκή Κεντρική Τράπεζα ή στην Ευρωομάδα.

Η διεθνής χρήση έχει επίσης αυξηθεί ως νόμισμα διαπραγμάτευσης, ενεργώντας ως οικονομική ή πολιτική εναλλακτική λύση για τη χρήση του δολαρίου ΗΠΑ. Η αυξανόμενη χρήση της υπό αυτή την έννοια οδήγησε στο να γίνει ο μοναδικός σημαντικός αμφισβητίας του δολαρίου ΗΠΑ ως το κυριότερο αποθεματικό νόμισμα στον κόσμο.

## Παραπομπές

## Εξωτερικοί σύνδεσμοι
*ECB latest press release on central rates and bands for ERM II

Κατηγορία:Ευρώ
Barcelona (τραγούδι, Φρέντι Μέρκιουρι και Μονσεράτ Καμπαγιέ)

Το "**Barcelona**" είναι ένα τραγούδι του τραγουδιστή Φρέντι Μέρκιουρι και της οπερατικής σοπράνο, Μονσεράτ Καμπαγιέ, το οποίο συμπεριλήφθηκε στον ομώνυμο δίσκο, ο οποίος αποτέλεσε μία συνεργασία των δύο. Το κομμάτι κυκλοφόρησε και ως single το 1987, ενώ αργότερα συμπεριλήφθηκε και σε δίσκο των Queen, το *[[Greatest Hits III (Queen)|Greatest Hits III]]* (1999). 

Το κομμάτι γράφτηκε από τον Μέρκιουρι και τον Μάικ Μόραν και αντανακλά την αγάπη του Μέρκιουρι για την όπερα, με την Καμπαγιέ να τραγουδά ψηλές νότες, συνοδευόμενοι από ορχήστρα. Πρόκειται για ένα από τα πιο επιτυχημένα κομμάτια στη σόλο καριέρα του τραγουδιστή, το οποίο έφτασε και στο νούμερο 8 των βρετανικών charts, καθώς και των ιρλανδικών. 

Το 1991, ο Μέρκιουρι απεβίωσε, με το κομμάτι να ανεβαίνει πιο ψηλά στα charts, φτάνοντας στο νούμερο 2 των βρετανικών, των ιρλανδικών, των ολλανδικών, των πορτογαλικών και των νεοζηλανδικών charts. Το 1992, συμπεριλήφθηκε και ως θέμα των Ολυμπιακών Αγώνων της Βαρκελώνης. Το 2004, το BBC Radio 2, συμπεριέλαβε το κομμάτι στη λίστα του *Sold On Song Top 100*, στη θέση 41.

## Παραπομπές


## Εξωτερικοί σύνδεσμοι
* 
*Lyrics at Queen official website (from *[[Greatest Hits III (Queen album)|Greatest Hits III]]*)

Κατηγορία:Τραγούδια του 1987
Κατηγορία:Θερινοί Ολυμπιακοί Αγώνες 1992
Κατηγορία:Πολύγλωσσα τραγούδια
Κατηγορία:Singles της Hollywood Records
Σύμβολο ευρώ

μικρογραφία|260x260εσ|Πλήρης κατασκευή  του συμβόλου του Ευρώ χρησιμοποιώντας διανυσματικά γραφικά.
Το **σύμβολο ευρώ** (**€**) είναι το σύμβολο που χρησιμοποιείται για το ευρώ, το επίσημο νόμισμα της Ευρωζώνης και κάποιων άλλων χωρών (Κοσσυφοπέδιο και Μαυροβούνιο). Ο σχεδιασμός παρουσιάστηκε στο κοινό από την Ευρωπαϊκή Επιτροπή στις 12 Δεκεμβρίου 1996. Αποτελείται από ένα σχηματοποιημένο γράμμα Ε (ή έψιλον), που διασχίζεται από δύο γραμμές αντί για μία.

## Παραπομπές


## Εξωτερικοί σύνδεσμοι
* 
* Euro name and symbol, Directorate-General for Economic and Financial Affairs of the European Commission
* Communication from the Commission: The use of the Euro symbol, July 1997, Directorate-General for Economic and Financial Affairs of the European Commission
* Typing a Euro symbol on a non-European QWERTY keyboard. Several methods are shown for and others special characters.

Κατηγορία:Σύμβολα νομισμάτων
Κατηγορία:Ευρώ
Κατηγορία:Σύμβολα της Ευρωπαϊκής Ένωσης
Μέλη της Ευρωπαϊκής Ένωσης

H Ευρωπαϊκή Ένωση (ΕΕ) αποτελείται από 27 κράτη μέλη. Κάθε κράτος μέλος είναι συμβαλλόμενο μέρος στις ιδρυτικές συνθήκες της ΕΕ και υπό την επιφύλαξη των προνομίων και υποχρεώσεων της ιδιότητας του μέλους. Σε αντίθεση με τους περισσότερους διεθνείς οργανισμούς, τα κράτη μέλη της ΕΕ υπόκεινται σε κοινούς κανονισμούς λόγω της εκπροσώπησής τους στους κοινούς νομοθετικούς και δικαστικούς θεσμούς. Τα κράτη μέλη πρέπει να συμφωνήσουν ομόφωνα ότι η ΕΕ θα υιοθετήσει πολιτικές που αφορούν την άμυνα και την εξωτερική πολιτική. Η Αρχή της επικουρικότητας είναι θεμελιώδης αρχή της ΕΕ.

## Λίστα

### Μέλη

;Notes

## Σημειώσεις



## Παραπομπές

## Εξωτερικοί σύνδεσμοι

* Member States – Europa

European Union
Λογιστική μονάδα

Στα οικονομικά, η **λογιστική μονάδα** είναι μια από τις λειτουργίες των χρημάτων. Η αξία ενός στοιχείου είναι μετριέται σε ένα συγκεκριμένο νόμισμα. Αυτό επιτρέπει να συγκριθούν διαφορετικά πράγματα μεταξύ τους. Για παράδειγμα, αγαθά, υπηρεσίες, περιουσιακά στοιχεία, υποχρεώσεις, εργασία, εισόδημα, έξοδα. Προσδίδει νόημα σε κέρδη, ζημίες, υποχρεώσεις ή περιουσιακά στοιχεία.

Μια **λογιστική μονάδα** στην οικονομική λογιστική αναφέρεται στις λέξεις που χρησιμοποιούνται για την περιγραφή των συγκεκριμένων περιουσιακών στοιχείων και υποχρεώσεων που αναφέρονται στις οικονομικές καταστάσεις και όχι στις μονάδες που χρησιμοποιήθηκαν για τη μέτρησή τους. Η λογιστική μονάδα και η μονάδα μέτρησης μερικές φορές αντιμετωπίζονται ως συνώνυμα στην οικονομική λογιστική και την οικονομία.

## Παραπομπές

## Εξωτερικοί σύνδεσμοι
* Linguistic and Commodity Exchanges by Elmer G. Wiens.  Examines the structural differences between barter and monetary commodity exchanges and oral and written linguistic exchanges.

Κατηγορία:Νομίσματα
Συμμετοχή του Βελγίου στους Θερινούς Ολυμπιακούς Αγώνες 2020

Το **[[Βέλγιο]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Από το ντεμπούτο της στους αγώνες το 1900, έχει πάρει μέρος σε όλες τις εκδόσεις των Ολυμπιακών Αγώνων, εκτός από αυτήν του 1904.

## Συμμετοχές

### Στίβος

## Παραπομπές

Βέλγιο
Θερινοί Ολυμπιακοί Αγώνες 2020
Ιστορία του ευρώ

Το ευρώ δημιουργήθηκε την 1η Ιανουαρίου 1999, αν και υπήρξε στόχος της Ευρωπαϊκής Ένωσης (ΕΕ) και των προκατόχων της από τη δεκαετία του 1960. Μετά από δύσκολες διαπραγματεύσεις, ιδίως λόγω της αντίδρασης του Ηνωμένου Βασιλείου, το 1993 τέθηκε σε ισχύ με τη Συνθήκη του Μάαστριχτ με στόχο τη δημιουργία μιας οικονομικής και νομισματικής ένωσης μέχρι το 1999 για όλα τα κράτη μέλη της ΕΕ εκτός από το Ηνωμένο Βασίλειο και τη Δανία (αν και η Δανία έχει σταθερή πολιτική ισοτιμία με το ευρώ).

Το νόμισμα σχηματίστηκε ουσιαστικά το 1999. Τα χαρτονομίσματα και τα κέρματα άρχισαν να κυκλοφορούν το 2002. Αντικατέστησε γρήγορα τα πρώην εθνικά νομίσματα και επεκτάθηκε αργά ακολουθούμενο την Διεύρυνση της Ευρωπαϊκής Ένωσης. Το 2009, η Συνθήκη της Λισσαβώνας ολοκλήρωσε την πολιτική αρχή του, την Ευρωομάδα, μαζί με την Ευρωπαϊκή Κεντρική Τράπεζα.

## Εξωτερικοί σύνδεσμοι
*EMU: A Historical Documentation (European Commission)
*The Euro's Rise from the Dean Peter Krogh Foreign Affairs Digital Archives
*The euro (European Commission Economic and Financial Affairs)
*What is the European Monetary Union? University of Iowa Center for International Finance and Development
*Economic and Monetary Union of the European Union on CVCE website

Κατηγορία:Ευρώ
Ευρωσύστημα

Το **Ευρωσύστημα** είναι η νομισματική αρχή της Ευρωζώνη, μιας ομάδας από Μέλη της Ευρωπαϊκής Ένωσης τα οποία έχουν υιοθετήσει το ευρώ ως το μοναδικό επίσημο νόμισμα τους. Η Ευρωπαϊκή Κεντρική Τράπεζα (ΕΚΤ), σύμφωνα με το άρθρο 16 του καταστατικού της, έχει το αποκλειστικό δικαίωμα έγκρισης της έκδοσης τραπεζογραμματίων ευρών. Τα κράτη μέλη μπορούν να εκδώσουν Κέρματα ευρώ, αλλά το ποσό πρέπει να εγκριθεί από την ΕΚΤ εκ των προτέρων.

Το Ευρωσύστημα αποτελείται από την Ευρωπαϊκή Κεντρική Τράπεζα και τις εθνικές κεντρικές τράπεζες των 19 κρατών μελών που είναι μέλη της ευρωζώνης. Οι εθνικές κεντρικές τράπεζες εφαρμόζουν τη νομισματική πολιτική της ΕΚΤ. Ο πρωταρχικός στόχος του Ευρωσυστήματος είναι η σταθερότητα των τιμών. Οι δευτερεύοντες στόχοι είναι η χρηματοπιστωτική σταθερότητα και η οικονομική ολοκλήρωση. The mission statement of the Eurosystem says that the ECB and the national central banks jointly contribute to achieving the objectives.

Το Ευρωσύστημα είναι ανεξάρτητο. Όταν εκτελούν καθήκοντα που σχετίζονται με το Ευρωσύστημα, ούτε η ΕΚΤ, ούτε μια Εθνική Κεντρική Τράπεζα, ούτε κάποιο μέλος των οργάνων λήψης αποφάσεων μπορούν να ζητούν ή να λαμβάνουν οδηγίες από οποιοδήποτε εξωτερικό φορέα. Τα όργανα και οι οργανισμοί της Κοινότητας και οι κυβερνήσεις των κρατών μελών δεν μπορούν να επιδιώκουν να επηρεάσουν τα μέλη των οργάνων λήψης αποφάσεων της ΕΚΤ ή των Εθνικών Κεντρικών Τραπεζών κατά την εκτέλεση των καθηκόντων τους.

Το Ευρωσύστημα είναι διαφορετικό από το Ευρωπαϊκό Σύστημα Κεντρικών Τραπεζών (ESCB), που περιλαμβάνει την ΕΚΤ και τις κεντρικές τράπεζες όλων των κρατών μελών της Ευρωπαϊκής Ένωσης, συμπεριλαμβανομένων εκείνων που δεν ανήκουν στην ευρωζώνη.

## Παραπομπές

## Εξωτερικοί σύνδεσμοι

*ECB – Eurosystem – Governing Council
*ECB – Eurosystem – Executive Board
*List of Eurosystem central banks' websites
*The Payment System

Κατηγορία:Ευρωπαϊκό Σύστημα Κεντρικών Τραπεζών
Κατηγορία:Ευρωζώνη
Νομισματικά και δημοσιονομικά κριτήρια Ευρώ

Τα **Νομισματικά και δημοσιονομικά κριτήρια Ευρώ** (γνωστά ως **Κριτήρια του Μάαστριχτ**) είναι με κριτήρια τα οποία τα μέλη της Ευρωπαϊκής Ένωσης πρέπει να πληρούν ώστε να εισέλθουν στο τρίτο στάδιο της Οικονομικής και Νομισματικής Ένωσης και να υιοθετήσουν το Ευρώ ως νόμισμα του. 

Τα τέσσερα βασικά κριτήρια, τα οποία στην πραγματικότητα περιλαμβάνουν πέντε κριτήρια, όπως το «δημοσιονομικό κριτήριο», συνίστανται τόσο σε «κριτήριο χρέους» όσο και σε «κριτήριο ελλείμματος», βασίζονται στο Άρθρο 140 (πρώην άρθρο 121.1) της Συνθήκης για τη λειτουργία της Ευρωπαϊκής Ένωσης.

Πλήρες μέλη της Οικονομικής και Νομισματικής Ένωσης μπορούν να γίνουν μόνο τα μέλη της Ευρωπαϊκής Ένωσης. Ωστόσο, τα Ευρωπαϊκά κρατίδια Ανδόρρα, Μονακό, Άγιος Μαρίνος και Βατικανό, τα οποία δεν είναι μέλη της ΕΕ, έχουν υπογράψει νομισματική συμφωνία με την ΕΕ η οποία τους επιτρέπει την υιοθέτηση του ευρώ και να εκδίδουν δικές τους εκδόσεις κερμάτων ευρώ. Αυτά τα κρατίδια είχαν χρησιμοποιήσει προηγουμένως ένα από τα νομίσματα της ευρωζώνης που είχαν αντικατασταθεί από το ευρώ ή ένα νόμισμα συνδεδεμένο με ένα από αυτά. Αυτά τα κράτη δεν είναι μέλη της ευρωζώνης και δεν έχουν έδρα στην Ευρωπαϊκή Κεντρική Τράπεζα (ΕΚΤ) ή στην Ευρωομάδα.

Στο πλαίσιο της Συνθήκης της ΕΕ, όλα τα κράτη μέλη της ΕΕ είναι υποχρεωμένα να τηρούν το Σύμφωνο Σταθερότητας και Ανάπτυξης (ΣΣΑ), το οποίο χρησιμεύει ως πλαίσιο για τη διασφάλιση της σταθερότητας των τιμών και της δημοσιονομικής ευθύνης, υιοθέτησε τα ίδια όρια για το έλλειμμα και το δημόσιο χρέος των κυβερνήσεων ως κριτήρια σύγκλισης. Λόγω του γεγονότος ότι αρκετές χώρες δεν άσκησαν επαρκές επίπεδο δημοσιονομικής ευθύνης κατά τα πρώτα δέκα χρόνια της ζωής του ευρώ, πρόσφατα εισήχθησαν δύο σημαντικές μεταρρυθμίσεις του ΣΣΑ.

Η πρώτη μεταρρύθμιση ήταν το Sixpack που τέθηκε σε ισχύ τον Δεκέμβριο του 2011 και ακολούθησε τον Ιανουάριο του 2013 το ακόμα πιο φιλόδοξο ευρωπαϊκό φορολογικό συμβόλαιο, που υπογράφηκε από 25 από τα τότε 27 κράτη μέλη της ΕΕ.

Οι χώρες αναμένεται να συμμετάσχουν στη δεύτερη έκδοση του Ευρωπαϊκού Μηχανισμού Συναλλαγματικών Ισοτιμιών (ERM-II) για δύο χρόνια πριν από την ένταξή τους στο ευρώ.

## Δείτε ακόμη
* Συνθήκη του Μάαστριχτ
* Κριτήρια της Κοπεγχάγης

## Παραπομπές

## Εξωτερικοί σύνδεσμοι
*http://europa.eu/legislation_summaries/other/l25014_en.htm
*http://www.statistics.gov.uk/CCI/nugget.asp?ID=277 (non-functional link)

Κατηγορία:Ευρωζώνη
Σουηδικό δημοψήφισμα για το ευρώ (2003)

Ένα μη δεσμευτικό Δημοψήφισμα για την εισαγωγή του Ευρώ έγινε στη Σουηδία στις 14 Σεπτεμβρίου 2003. Η πλειοψηφία ψήφισε αρνητικά και έτσι η Σουηδία το 2003 αποφάσισε να μην υιοθετήσει το ευρώ προς το παρόν. Αν είχαν ψηφίσει υπέρ, το σχέδιο ήταν ότι η Σουηδία θα είχε υιοθετήσει το ευρώ την 1η Ιανουαρίου 2006.

Το κείμενο της ψηφοφορίας ήταν «Πιστεύετε ότι η Σουηδία πρέπει να εισαγάγει το ευρώ ως νόμισμα;» (). Τα πολιτικά κόμματα ήταν διχασμένα. Το Κόμμα Κέντρου, το Αριστερό Κόμμα και το Πράσινο Κόμμα ήταν εναντίων. Το Κόμμα Μετριοπαθών, οι Χριστιανοδημοκράτες και οι Φιλελεύθεροι ήταν υπέρ. Οι Σοσιαλδημοκράτες δεν πήραν θέση λόγω εσωτερικών διαφωνιών.

## Δείτε ακόμη
* Άννα Λιντ

## Παραπομπές

Κατηγορία:Σουηδία
Κατηγορία:Δημοψηφίσματα σχετικά με την Ευρωπαϊκή Ένωση
Κατηγορία:Σουηδία και Ευρωπαϊκή Ένωση
Κατηγορία:Δημοψηφίσματα το 2003
Ειδικά εδάφη των κρατών μελών της Ευρωπαϊκής Ένωσης

Τα **Ειδικά εδάφη των κρατών μελών της Ευρωπαϊκής Ένωσης** είναι 21 εδάφη περιοχής των χωρών μελών της ΕΕ, οι οποίες, για ιστορικούς, γεωγραφικούς και πολιτικούς λόγους, απολαμβάνουν ειδικό καθεστώς εντός ή εκτός της Ευρωπαϊκής Ένωσης. Τα ειδικά εδάφη χωρίζονται σε 3 κατηγορίες: **9** **Εξόχως απόκεντρες περιοχές** που ανήκουν στην Ευρωπαϊκή Ένωση, μολονότι επωφελούνται από παρέκκλιση από ορισμένους νόμους της ΕΕ λόγω της γεωγραφικής τους απόστασης από την ηπειρωτική Ευρώπη, **13 Υπερπόντιες Χώρες και Εδάφη** που δεν αποτελούν μέρος της Ευρωπαϊκής Ένωσης, αν και συνεργάζονται με την ΕΕ μέσω της Ομοσπονδία των υπερπόντιων χωρών και εδαφών, και **10** **ειδικές περιπτώσεις** όπου ισχύει το δίκαιο της ΕΕ *ad hoc*.

## Δείτε ακόμη
* Διεύρυνση της Ευρωπαϊκής Ένωσης
* Ευρωπαϊκό Δίκαιο
* Ευρωζώνη
* Μέλη της Ευρωπαϊκής Ένωσης

## Παραπομπές

## Εξωτερικοί σύνδεσμοι
* 
* Information on the "Territorial status of EU countries and certain territories" from the European Commission
** Review of CARIFORUM-EU EPA - and Implications for the British and Dutch Caribbean Octs - What the CARIFORUM-EU trade deal means for current EU territories
*Regional policy & outermost regions

Κατηγορία:Διεθνείς σχέσεις της Ευρωπαϊκής Ένωσης
*
Αποθεματικό νόμισμα

Ένα **αποθεματικό νόμισμα** είναι μια νομισματική μονάδα είναι ξένο νόμισμα που κρατείται σε σημαντικές ποσότητες από τις κεντρικές τράπεζες ή άλλες νομισματικές αρχές ως μέρος των συναλλαγματικών αποθεμάτων τους. Το αποθεματικό νόμισμα μπορεί να χρησιμοποιηθεί σε διεθνείς συναλλαγές, διεθνείς επενδύσεις και σε όλες τις πτυχές της παγκόσμιας οικονομίας. Θεωρείται συχνά ένα σκληρό νόμισμα ή ένα ασφαλές νόμισμα.

Μέχρι το τέλος του 20ου αιώνα, το Δολάριο ΗΠΑ θεωρείτο το κυρίαρχο αποθεματικό νόμισμα του κόσμου. Η ανάγκη του κόσμου για δολάρια επέτρεψε στην κυβέρνηση των Ηνωμένων Πολιτειών καθώς και στους Αμερικανούς να δανειστούν με χαμηλότερο κόστος, δίνοντας στις Ηνωμένες Πολιτείες πλεονέκτημα άνω των 100 δισ. δολαρίων ετησίως.

## Δείτε ακόμη
* Ελεύθερο νόμισμα
* Κρυπτονόμισμα
* Σκληρό νόμισμα
* Πετρονόμισμα
* Παραστατικό χρήμα
* Νόμιμο χρήμα

## Παραπομπές


Κατηγορία:Νομίσματα
Λουκ Λουίνξ

Ο **Λουκ Λουίνξ** (γεννηθείς 11 Απριλίου 1958) είναι ο σχεδιαστής της κοινής πλευράς των κερμάτων ευρώ.

Ο Λουκ Λουίνξ είναι μηχανικός υπολογιστών. Γεννήθηκε στο Άαλστ και τώρα ζει στο Ντεντερμόντε. Ο Λουίνξ εργαζόταν στο Βασιλικό Βελγικό Νομισματοκοπείο. Σχεδίασε τα κέρματα ευρώ το 1996. Η υπογραφή του σε όλα τα κέρματα ευρώ είναι ορατή με δύο γράμματα L ενωμένα (LL). Στο νόμισμα των 2 ευρώ, αυτό είναι ορατό κάτω από το O της λέξης EURO στην κοινή όψη.

## Δείτε ακόμη
* Ευρώ

## Παραπομπές


## Εξωτερικοί σύνδεσμοι
* Embassy of Belgium in London - About the Euro Coins

Κατηγορία:Βέλγοι
Κέρμα 2 ευρώ

* Το **Κέρμα 2 ευρώ** (**€2**) είναι το κέρμα ευρώ με την υψηλότερη αξία και έχει χρησιμοποιηθεί από την εισαγωγή του ευρώ (σε μορφή μετρητών) το 2002. Το νόμισμα χρησιμοποιείται σε 23 χώρες (με τις 19 να το έχουν υιοθετήσει νόμιμα), με συνολικό πληθυσμό περίπου 341&nbsp;εκατομμύρια. Το κέρμα αποτελείται από δύο κράματα: το εσωτερικό μέρος του νικελίου Ορείχαλκος, το εξωτερικό μέρος του χαλκού-νικελίου. Όλα τα νομίσματα έχουν κοινή οπίσθια όψη και εθνικές όψεις ανά χώρα. Το κέρμα έχει χρησιμοποιηθεί από το 2002, με τη σημερινή κοινή όψη να χρονολογείται από το 2007. 

Το νόμισμα των 2 ευρώ είναι το μόνο νόμισμα που υπόκειται στη νομική προσφορά Αναμνηστικά κέρματα. Ως εκ τούτου υπάρχει ένας μεγάλος αριθμός εθνικών όψεων, συμπεριλαμβανομένων τριών θεμάτων πανομοιότυπων αναμνηστικών όψεων από όλα τα μέλη της ευρωζώνης.

## Παραπομπές

## Εξωτερικοί σύνδεσμοι
* 
* 

Κατηγορία:Κέρματα ευρώ
Κέρμα 1 ευρώ

Το **κέρμα 1 ευρώ** (**€1**) είναι το κέρμα ευρώ αξίας 1 ευρώ. Το κέρμα αποτελείται από δύο κράματα: το εσωτερικό μέρος του με χαλκονικέλιο, το εξωτερικό μέρος με ορείχαλκο. Όλα τα νομίσματα έχουν κοινή οπίσθια όψη και εθνικές όψεις ανά χώρα. Το κέρμα έχει χρησιμοποιηθεί από το 2002, με τη σημερινή κοινή όψη να χρονολογείται από το 2007. 

Τον Ιούλιο του 2019, κυκλοφορούσαν περίπου 7,5 δισεκατομμύρια κέρματα ενός ευρώ, που αποτελούσαν το 25,3% όλων των κυκλοφορούντων κερμάτων ευρώ κατά αξία και 5,6% κατά ποσότητα.

## Παραπομπές


## Εξωτερικοί σύνδεσμοι
* 
* 
* Information about the euro coin issues

Κατηγορία:Κέρματα ευρώ
Κέρμα 5 λεπτών του ευρώ

Το **κέρμα 5 λεπτών του ευρώ** (€0.05) είναι το κέρμα ευρώ αξίας ενός εικοστού του ευρώ. Αποτελείται από επιχαλκωμένο χάλυβα. Όλα τα νομίσματα έχουν κοινή οπίσθια όψη και εθνικές όψεις ανά χώρα. Το κέρμα έχει χρησιμοποιηθεί από το 2002, δεν επανασχεδιάστηκε το 2007, όπως συνέβη με τα κέρματα υψηλότερης αξίας.

## Παραπομπές

## Εξωτερικοί σύνδεσμοι
* 
* 
* «Common sides». European Central Bank. Ανακτήθηκε στις 10 Φεβρουαρίου 2020.

Κατηγορία:Κέρματα ευρώ
Κάθμπερτ της Μερκίας

Ο **Κάθμπερτ της Μερκίας** (8ος αιώνας), μέλος του Οίκου του Ικέλ από την Δυναστεία *"C"* ήταν γιος του Μπάσσα, απευθείας πρόγονος του ήταν ο Κενβάλ ένας από τους 12 γιους του Πίμπα της Μερκίας. Πρόκειται για το ίδιο πρόσωπο που εμφανίζεται σε διατάγματα στην διάρκεια της βασιλείας του Όφα της Μερκίας. Ο Κάθμπερτ είναι πιθανότατα το ίδιο πρόσωπο που εμφανίζεται στο Αγγλοσαξονικό χρονικό σε μια εισαγωγή για το έτος 779. Γιοι του ήταν :

*Κοένγουλφ της Μερκίας, βασιλιάς της Μερκίας 796 - 821.
*Κάθριντ του Κεντ, βασιλιάς του Κεντ 798 - 807.
*Κέολγουλφ Α΄ της Μερκίας, βασιλιάς της Μερκίας 821 - 823.

## Παραπομπές
 		


## Πηγές
*Yorke, Barbara (1990). Kings and Kingdoms of Early Anglo-Saxon England. London: Seaby. 

Κατηγορία:Οίκος του Ικέλ
Κάθριντ του Κεντ

Ο **Κάθριντ του Κεντ** (πέθανε το 807), βασιλιάς του Κεντ (798 - 807) μέλος του Οίκου του Ικέλ ήταν ένας από τους γιους του Κάθμπερτ της Μερκίας, αδελφοί του ήταν ο Κοένγουλφ της Μερκίας και ο Κέολγουλφ Α΄ της Μερκίας. Όταν ο Έαντμπερτ Γ΄ του Κεντ επαναστάτησε εναντίον του αδελφού του Κοένγουλφ που ήταν ο επικυρίαρχος του ηττήθηκε (798), ο Κοένγουλφ τοποθέτησε βασιλιά του Κεντ ως υποτελή του τον Κάθριντ. Την περίοδο της βασιλείας του Κάθριντ καταργήθηκε επίσημα η αρχιεπισκοπή του Λίχφιλντ (12 Οκτωβρίου 803), η αρχιεπισκοπή του Κσντέρμπερι κέρδισε ξανά τις εξουσίες που της είχε στερήσει ο Όφα της Μερκίας. Στην εποχή του οι Βίκινγκ ξεκίνησαν τις πρώτες επιδρομές στην περιοχή του Κεντ. Πέθανε σύμφωνα με το Αγγλοσαξονικό χρονικό το 807, τον διαδέχθηκε στον θρόνο του Κεντ ο ίδιος ο Κοένγουλφ της Μερκίας. Μερικά διατάγματα του (26 Ιουλίου 805) καταγράφουν τον 8ο χρόνο της βασιλείας του, η άνοδος του έγινε συνεπώς μεταξύ 27 Ιουλίου 797 και 26 Ιουλίου 798. Ο ίδιος ο Κοένγουλφ τον καταγράφει σε δύο διατάγματα σαν αδελφό του. Είχε μάλλον δύο γιους τον Κίνεμπερτ και τον Κοένβαλντ.

## Παραπομπές
 		


## Εξωτερικοί σύνδεσμοι
*Κάθριντ 

Κατηγορία:Βασιλείς του Κεντ
Κατηγορία:Οίκος του Ικέλ
Κέρμα 20 λεπτών του ευρώ

Το **κέρμα 20 λεπτών του ευρώ** (€0.20) είναι το κέρμα ευρώ αξίας ενός πέμπτου του ευρώ. Αποτελείται από ένα κράμα που ονομάζεται σκανδιναβικός χρυσός, σε σχήμα ισπανικού λουλουδιού. Όλα τα νομίσματα έχουν κοινή οπίσθια όψη και εθνικές όψεις ανά χώρα. Το κέρμα έχει χρησιμοποιηθεί από το 2002, με τη σημερινή κοινή όψη να χρονολογείται από το 2007.

## Παραπομπές


## Εξωτερικοί σύνδεσμοι
* 
* 

Κατηγορία:Κέρματα ευρώ
Έλφθριθ της Μερκίας

Η **Έλφθριθ της Μερκίας** (πέθανε μετά το 810) ήταν βασίλισσα της Μερκίας σαν σύζυγος του βασιλιά Κοένγουλφ της Μερκίας με τον οποίο απέκτησε :

*Άγιος Κένελμ
*Κουένθριθ

Η Έλφθριθ καταγράφεται σε βασιλικά διατάγματα του συζύγου της την περίοδο 804-817. Πολύ πιθανό ήταν δεύτερη σύζυγος του Κοένγουλφ επειδή τα διατάγματα του 799 καταγράφουν άλλο όνομα βασίλισσας, αν και τα διατάγματα είναι αλλοιωμένα η πληροφορία πολύ πιθανό να είναι αληθής.

## Παραπομπές
 		


## Πηγές
*Pauline Stafford, "Political Womena", in Brown & Farr, Mercia.

Κατηγορία:Βασίλισσες των Αγγλοσαξόνων
Τζαμί του Βοεβόδα Τσομπάν Χασάν

Το **Τζαμί του Βοεβόδα Τσομπάν Χασάν** (βοσνιακά: *Čobanija džamija*) είναι τζαμί στη Βοσνία και Ερζεγοβίνη, εντός του εδάφους της Πόλεως του Σαράγιεβο. Ανεγερθέν προ του 1565, είναι καταγεγραμμένο εντός του προσωρινού καταλόγου των ιστορικών μνημείων της Βοσνίας και Ερζεγοβίνης.

## Τοποθεσία

## Ιστορία

## Αρχιτεκτονική

## Δείτε επίσης
* Εθνικά μνημεία του Σαράγιεβο
* Ισλαμική αρχιτεκτονική

## Παραπομπές


Βοεβοδα Τσομπαν Χασαν
Κατηγορία:Εθνικά μνημεία στο Σαράγιεβο
Ψευδοκράτος

Ως **ψευδοκράτος** αναφέρεται μια πολιτική οντότητα η οποία αυτοπροσδιορίζεται ως κράτος, ωστόσο δεν έχει καθόλου ή έχει ελάχιστη διεθνή αναγνώριση. Συνήθως προκύπτει ως αποτέλεσμα κάποιας στρατιωτικής ή πολιτικής σύγκρουσης. Στην ελληνική βιβλιογραφία, με τον όρο ψευδοκράτος γίνεται αναφορά συνήθως στην Τουρκική Δημοκρατία της Βόρειας Κύπρου (ΤΔΒΚ) ή απλώς Βόρεια Κύπρος. Επίσης, ως ψευδοκράτη είναι γνωστά και η Υπερδνειστερία, η Παλαιστίνη, το Κόσοβο, η Αμπχαζία, το Ναγκόρνο Καραμπάχ (γνωστό ως Αρτσάχ από το 2017), η Σομαλιλάνδη και η Νότια Οσσετία. Ως ψευδοκράτη μπορούν να χαρακτηριστούν και οι λαϊκές δημοκρατίες του Ντονέτσκ και του Λουχάνσκ, στην ανατολική Ουκρανία.

## Παραπομπές

Κατηγορία:Πολιτική
Εξοχή Κοζάνης

Η **Εξοχή** ή **Νέα Εξοχή** είναι οικισμός και τοπική κοινότητα της Κοζάνης.

## Γεωγραφία - Ιστορία
Η Εξοχή βρίσκεται νότια της Κοζάνης, δίπλα στα Κοίλα και τη Νέα καρδιά, ο οποίος είναι κτισμένος ανάμεσα στην Εγνατία Οδό (Δ.) και την ΕΟ Κοζάνης - Φλώρινας (Α.). Δημιουργήθηκε από την αναγκαστική μετεγκατάσταση των κατοίκων του παλιού χωριού της Εξοχής εξαιτίας της επέκτασης των εδαφών εξόρυξης των λιγνιτωρυχείων της ΔΕΗ (1979-1982). Το παλιό χωριό βρισκόταν 27 χλμ. Β.-ΒΑ. από την Κοζάνη () ανάμεσα στην Ερμακιά (ΒΔ.) και την Ακρινή (ΝΑ.) Επί τουρκοκρατίας ονομάζονταν *Μπαϊρακλή* ή *Μπαρακλή* και μετά την ανταλλαγή των πληθυσμών το 1923 κατοικήθηκε αποκλειστικά από πρόσφυγες. Το 1928 με το ΦΕΚ 156Α - 08/08/1928 μετονομάστηκε σε Εξοχή. Στην περιοχή είχαν βρεθεί μικρός βωμός του 2ου αιώνα και ναός της θεάς Ενοδίας της οποίας αναθηματικές επιγραφές βρίσκονται στο αρχαιολογικό μουσείο Κοζάνης. Η θεά Ενοδία λατρεύονταν στην Φερές της Θεσσαλίας (αποκαλούνταν  Φεραία θεά) και λατρεύονταν, σύμφωνα με την ετυμολογία της, στους δρόμους επομένως θεωρείτο θεά των δρόμων  και των τρίστρατων.

## Διοικητικά
Σύμφωνα με το σχέδιο Καλλικράτης το νέο χωριό αποτελεί την τοπική κοινότητα Εξοχής που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή του 2011 έχει πληθυσμό 114 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Yersinia pestis

Το ***Yersinia pestis*** (ελληνική απόδοση «**Υερσίνια της πανώλης**», πρώην γνωστό ως *Pasteurella pestis*, δηλ. «Παστερέλλα της πανώλης») είναι αρνητικό κατά Γκραμ, μη-κινητό, ραβδικά διαμορφωμένο, βακτήριο κοκκοβακκίλου, χωρίς σπόρια. Είναι προαιρετικώς αναερόβιος οργανισμός. Το βακτήριο είναι γνωστό για την πρόκληση της πανώλης, η οποία εκδηλώνεται σε τρεις κύριους τύπους.

Και οι τρεις μορφές ευθύνονται για επιδημίες υψηλής θνησιμότητας καθ'όλη την ανθρώπινη ιστορία, συμπεριλαμβανομένης της Πανούκλας του Ιουστινιανού κατά τον έκτο αιώνα, τη μαύρη πανώλη η οποία σκότωσε το ένα τρίτο τουλάχιστον του Ευρωπαϊκού πληθυσμού μεταξύ του 1347 και 1353 και τη Μεγάλη Πανούκλα του Λονδίνου το 1665, η οποία έληξε το 1666 με τη Μεγάλη Πυρκαγιά του Λονδίνου. Τέλος, 2 αιώνες αργότερα ξέσπασε η Τρίτη Πανδημία, γνωστή και ως Σύγχρονη Πανώλη, η οποία ξεκίνησε στα τέλη του 19ου αιώνα στην Κίνα και εξαπλωνόταν από αρουραίους σε ατμόπλοια, σκοτώνοντας περίπου 10.000.000 άτομα.

Σύμφωνα με έρευνες αυτές οι πανώλεις πιθανότατα προήλθαν από την Κίνα και μεταδόθηκαν στην Ευρώπη μέσω εμπορικών διαδρομών. Έρευνα του 2018 ανέφερε ότι η πανώλη ίσως ήταν η αιτία της Νεολιθικής εποχής παρακμής, όπου οι ευρωπαϊκοί πληθυσμοί μειώθηκαν σημαντικά. Αν αληθεύει, αυτό θα μετατοπίσει την ημερομηνία πρώτης εμφάνισης της πανώλης πολύ νωρίτερα απ'ότι νομιζόταν προηγουμένως, ενώ πλέον θα θεωρείται ότι προήλθε στην Ευρώπη και όχι στην Ευρασία.

Το *Y. pestis* ανακαλύφθηκε το 1894 από τον Αλεξάντρ Υερσέν, ελβετογάλλο ιατρό και βακτηριολόγο του Ινστιτούτου Παστέρ. Η ανακάλυψη έγινε κατά τη διάρκεια της πανώλης στο Χονγκ Κονγκ. Ο Υερσέν ήταν μέλος της σχολής σκέψης Παστέρ. Ο Κιτασάτο Σιμπασαμπουρόου, Ιάπωνας βακτηριολόγος εκπαιδευμένος στη Γερμανία και ασκητής της μεθοδολογίας του Κοχ, απασχολήθηκε την ίδια περίοδο στην προσπάθεια εύρεσης του βακτηρίου που προκαλούσε τη πανώλη. Ωστόσο, ο Υερσέν συνέδεσε τη πανώλη με το *Y. pestis*. Παλαιότερα το βακτήριο είχε το όνομα *Pasteurella pestis*, ωστόσο μετονομάστηκε σε *Yersinia pestis* το 1944.

Κάθε χρόνο, σύμφωνα με τον Παγκόσμιο Οργανισμό Υγείας υπάρχουν χιλιάδες κρούσματα πανώλης, αν και με την ύπαρξη κατάλληλης θεραπείας, η πρόγνωση για τα θύματα είναι τώρα πολύ καλύτερη. Κατά την εποχή του Πολέμου του Βιετνάμ, καταγράφηκε πενταπλάσια με εξαπλάσια άνοδος των κρουσμάτων λόγω της διαταραχής των οικοσυστημάτων και τη μεγαλύτερη εγγύτητα μεταξύ των ανθρώπων και των ζώων. Τώρα τα περισσότερα κρούσματα πανώλης καταγράφονται στην υποσαχάρια Αφρική και τη Μαδαγασκάρη, όπου καταγράφονται πάνω από το 95% των κρουσμάτων. Η πανώλη έχει επίσης αρνητικές συνέπειες για πρωτεύοντα θηλαστικά. 

## Παραπομπές

Κατηγορία:Αρνητικά κατά Gram βακτήρια
Κατηγορία:Βακτηριακές νόσοι
Κατηγορία:Εντεροβακτηριώδη